ही विमान कंपनी २००३ साली स्थापन झाली व A320-200 प्रकारची ३ एअरबस विमाने भाड्याने घेऊन १८ जून २००४ रोजी विमान सेवा चालू केली. कराची – लाहोर, आणि कराची - इस्लामाबाद या मार्गांवर विमांनांची प्रतिदिन ३ उड्डाणे सुरू केली. त्यावेळचे पाकिस्तानचे पंतप्रधान जाफरूल्लाह खान जमाल यांचे हस्ते या विमान सेवेचे उद्‌घाटन झाले. 

पहिल्या वर्षात ४,००,००० प्रवाशांची (९०% लोड फॅक्टर ) वाहतूक करून कंपनीने पाकिस्तानची झेंडाधारी पाकिस्तान आंतरराष्ट्रीय एअर लाइन आणि इतर दोन खाजगी एअर लाइन्स यांच्या स्पर्धेत थेट उडी घेतल्याने पहिल्याच वर्षी ही विमान सेवा अतिशय प्रसिद्ध झाली. यामुळे या विमान सेवेने आपले देशांतर्गत जाळे क्वेट्टा, पेशावर आणि नवाबशाहपर्यंत पसरविले. पाकिस्तानच्या स्वातंत्र्य दिनी, दिनांक १४ ऑगस्ट २००५ रोजी या विमान सेवेच्या कराची ते दुबई या पहिल्या आंतरराष्ट्रीय विमानाचे उड्डाण झाले. ४ जून २००७ रोजी A321 हे विमान वापरुन मॅंचेस्टर साठी सेवा सुरू केली. सन २०१४ मध्ये लाहोर ते लंडन विमान सेवा चालू करण्याची त्यांची योजना होती. सन २०११ मध्ये साबीहा गोक्सेन विमानतळाच्या मदतीने पाकिस्तान आणि मॅंचेस्टर येथून विमान उड्डाणाचे सर्व हक्क प्राप्त करून इस्तंबूलसाठी विमान सेवा सुरू केली.

अपघात आणि घटना
इतिहास
ई-टिकेटिंग
ठिकाणे